[pic] | KOMISIJA EVROPSKIH SKUPNOSTI |

Bruselj, 26.11.2008

COM(2008) 831 konč.

2005/0241 (COD)

MNENJE KOMISIJE v skladu s točko c) tretjega pododstavka člena 251(2) Pogodbe ES o spremembah Evropskega parlamenta v zvezi s skupnim stališčem Sveta glede predloga

UREDBE EVROPSKEGA PARLAMENTA IN SVETA o odgovornosti prevoznikov potnikov po morju in celinskih plovnih poteh v primeru nesreč

O SPREMEMBAH PREDLOGA KOMISIJE v skladu s členom 250(2) Pogodbe ES

2005/0241 (COD)

MNENJE KOMISIJE v skladu s točko c) tretjega pododstavka člena 251(2) Pogodbe ES o spremembah Evropskega parlamenta v zvezi s skupnim stališčem Sveta glede predloga

UREDBE EVROPSKEGA PARLAMENTA IN SVETA o odgovornosti prevoznikov potnikov po morju in celinskih plovnih poteh v primeru nesreč

(Besedilo velja za EGP)

1. UVOD

V točki c) tretjega pododstavka člena 251(2) Pogodbe ES je predvideno, da Komisija izda mnenje o spremembah, ki jih predlaga Evropski parlament ob drugi obravnavi. Stališče Komisije glede 19 sprememb, ki jih je sprejel Parlament, je izraženo v nadaljevanju.

2. OZADJE

Datum posredovanja predloga Evropskemu parlamentu in Svetu - dokument COM(2005) 592 končna – 2005/0241(COD): | 13. februar 2006 |

Datum mnenja Odbora regij: | 15. junij 2006 |

Datum mnenja Evropskega ekonomsko-socialnega odbora: | 13. september 2006 |

Datum mnenja Evropskega parlamenta ob prvi obravnavi: | 25. april 2007 |

Datum spremenjenega predloga Komisije: | 22. oktober 2007 |

Datum sprejetja skupnega stališča: | 6. junij 2008 |

Datum mnenja Evropskega parlamenta ob drugi obravnavi: | 24. september 2008 |

3. NAMEN PREDLOGA

Namen predloga je ponuditi vsem potnikom na krovu ladij, ne glede na njihovo potovanje, kakor tudi prevoznikom, pravni okvir, ki določa njihove pravice in obveznosti, ki so usklajene. Raven te uskladitve mora biti dovolj visoka, da bi zagotovila ne samo bolj pravično povračilo škode, temveč tudi boljše preprečevanje nesreč.

Gre za to, da se v pravo Skupnosti vključi Protokol iz leta 2002 k Atenski konvenciji iz leta 1974 o pomorskem prevozu potnikov in njihove prtljage, ki je bil sprejet pod pokroviteljstvom Mednarodne pomorske organizacije (v nadaljevanju „Atenska konvencija“). Atenska konvencija je sodobno besedilo, ki jasno podrobno določa pravice in obveznosti potnikov in prevoznikov. Za škodo v primeru incidentov med plovbo predvideva ureditev objektivne odgovornosti prevoznika, določa dovolj visoke maksimalne odškodnine, zahteva od vseh prevoznikov, da podpišejo zavarovalno polico, in omogoča tožniku, da se obrne neposredno na zavarovatelja, da bi pridobil popravilo škode.

Omeniti je treba, da se vzporedno s to pobudo države članice Skupnosti pripravljajo, da bodo postale pogodbene stranke Atenske konvencije[1].

To vključitev Atenske konvencije v pravo Skupnosti bi moralo spremljati določeno število prilagoditev.

- Atenska konvencija je omejena na mednarodni pomorski prevoz. Komisija predlaga, da se področje uporabe razširi na kabotažo (pomorski prevoz znotraj ene same države članice) in na prevoz po celinskih plovnih poteh.

- S ciljem uskladitve, ki bo koristila tako potnikom kot prevoznikom, Komisija predlaga, da se ne izvaja klavzule Atenske konvencije, na podlagi katere lahko država članica posamično sprejme odškodninski prag, ki je višji od tistih, ki so določeni s Konvencijo. Poleg tega je Komisija sprejela spremembo Evropskega parlamenta ob prvi obravnavi, katere namen je zajamčiti žrtvam, da bodo v vsakem primeru dobile odškodnino v višini, ki je predvidena v Atenski konvenciji. V kakršnem stanju so zadeve trenutno, bi bilo dejansko možno konkurenčno z Atensko konvencijo uveljavljati še Konvencijo o omejevanju odgovornosti prevoznikov, ki bi imela s tem, ko bi določala globalni najvišji prag odškodnine na nesrečo, za posledico zmanjšanje odškodnin, izplačanih vsaki od žrtev.

- Dodatek ukrepa, katerega namen bi bil bolj ugodno povrniti škodo, ki je povzročena opremi za osebe z zmanjšano gibljivostjo.

- Dodatek obveznosti izplačila predplačil.

- Dodatek obveznosti obveščanja potnikov o njihovih pravicah.

4. MNENJE KOMISIJE O SPREMEMBAH EVROPSKEGA PARLAMENTA

4.1. Spremembe, ki jih Komisija sprejme

4.1.1. Spremembe, ki so sprejete v celoti

- Spremembe 2, 7, 8, 9, 10, 12, 13, 16, 18 in 19 so sprejete v celoti.

4.1.2. Spremembe, ki so delno sprejete

- Sprememba 1 je sprejeta, vendar le delno. Komisija ne sprejme zadnjega stavka te spremembe, ki se ga razume, kot da vzpostavitev obveznega zavarovalnega sistema ne bi smela imeti posledic za obstoječe ureditve zavarovanja. V resnici bi imela vzpostavitev takšnega obveznega sistema zavarovanja nujno posledice za posamezne operaterje, četudi ne bi nujno vplivala na strukturo zavarovalnega trga na splošno.

- Spremembi 3 in 17 sta sprejeti, vendar le delno. Komisija je mnenja, da ni realno zahtevati, da so informacije, posredovane potnikom, popolne. To bi dejansko pomenilo, da bi jim posredovali kopijo ustrezne zakonodaje, vključno s tem, kar zadeva civilni postopek, v celoti. Spremembi 3 in 17 prav tako predvidevata, da bi bile informacije posredovane potnikom pred vkrcanjem na ladjo. To ni izvedljivo v vseh primerih, in sicer zaradi področja uporabe uredbe. Uredba se dejansko izvaja, če predpostavljamo, da je bila pogodba sklenjena v tretji državi, v tem primeru pa lahko zgolj zajamčimo, da je informacija dostopna v trenutku, ko se potnik vkrca na ladjo.

- Sprememba 14 je sprejeta, vendar le delno. Komisija ne sprejme razveljavitve drugega odstavka člena 5 skupnega stališča v zvezi z mehanizmom odškodnine v primeru terorističnega napada.

- Sprememba 15 je sprejeta, vendar le delno. Komisija je mnenja, da ni primerno zajamčiti določene minimalne vsote predplačila v primerih, kakršen je trajna invalidnost. Komisija opozarja, da bi bilo treba predplačila izplačati v primeru smrti, kakor tudi v primeru poškodb, vendar pa upoštevanje primerov invalidnosti zahteva izvedbo postopka ugotavljanja invalidnosti, ki lahko zahteva nekaj časa, kar pa ni združljivo z nujnostjo izplačila predplačila.

4.2. Spremembe, ki jih je Komisija zavrnila

- Spremembe 4 ni mogoče sprejeti iz razloga, da ni več aktualna. V resnici se še vedno sklicuje na postopek, v skladu s katerim je vsaka prihodnja sprememba Konvencije samodejno vključena v pravo Skupnosti, razen če je s pomočjo komitologije sprejeta uredba Komisije, ki trdi nasprotno. V skupnem stališču se je pristop spremenil in Komisija je to spremembo sprejela: spremembe omejitev odškodnin v okviru Atenske konvencije bi bile lahko vključene po sprejetju uredbe Komisije, sprejete prek postopka urejanja z nadzorom. Za vsako drugo spremembo Konvencije bi bilo potrebno soodločanje.

- Sprememba 5 ne more biti sprejeta, ker gre za deklaracijo splošnega dosega, ki ne sodi v specifično uredbo o reviziji nalog Evropske agencije za pomorsko varnost.

5. ZAKLJUčEK

Na podlagi člena 250(2) Pogodbe ES Komisija spreminja svoj predlog v skladu z zgoraj navedenim.

[1] Predlog Odločbe Sveta o tem, da Evropska skupnost zaključi Protokol iz leta 2002 k Atenski konvenciji iz leta 1974 o pomorskem prevozu potnikov in njihove prtljage - COM(2003) 375 z dne 24. junija 2003. V postopku sprejetja.